C 323/92
LT
Europos Sąjungos oficialusis leidinys
2022 8 26
4.5.
Narkotikų prekeiviai yra itin inovatyvūs, todėl ir toliau išrandamos naujos medžiagos.
Kitas EUDA įgaliojimų aspektas yra šių medžiagų aptikimas, nustatymas, aprašymas ir jų atsiradimo, platinimo ir vartojimo prevencija.
Kombinuotas įvairių narkotinių medžiagų vartojimas šiuo metu taip pat plačiai paplitęs ES ir daro neigiamą poveikį visuomenės sveikatai.
Naujoji EUDA turėtų spręsti visų kitų priklausomybių nuo narkotinių medžiagų problemą, kai šios medžiagos vartojamos kartu su neteisėtais narkotikais.
4.6.
Narkotikų ir neteisėtų medžiagų vartojimas daro poveikį visiems žmonėms, nes kyla priklausomybės rizika, kuri gali ne tik sugriauti asmens sveikatą, bet ir sužlugdyti visą jo (jos) gyvenimą, nes auka patenka į baisų uždarą priklausomybės ratą, todėl nebelieka erdvės socialiniam gyvenimui, šeimai, mokymuisi, darbui ar kt.
Priklausomybės rizika yra didesnė jaunesniems ir mažiau patyrusiems ir mažiau išsilavinusiems asmenims, taip pat asmenims, kurie yra neveiklūs, bei bedarbiams.
4.7.
Siekiant užkirsti kelią galimybei narkotikus vartojantiems asmenims išmokti imituoti psichinės ligos simptomus, kuriems pasireiškus priskiriamas gydymas vaistais (narkotikais), reikėtų atidžiau stebėti internetą.
Šiuo metu, naudojantis internete prieinama informacija, galima gauti receptus narkotikams, naudojamiems kai kurioms ligoms, pvz., ADHD ir depresijai, gydyti.
Jų priskyrimas grindžiamas tik pokalbiu su pacientu ir psichologiniais tyrimais, kuriems bet kuris asmuo gali lengvai pasirengti naudodamasis viešai prieinama informacija.
4.8.
Todėl, atsižvelgiant į didėjantį žmonių, vartojančių vaistus su priklausomybę sukeliančiomis medžiagomis, skaičių, atrodo pagrįsta įtraukti EUDA į platesnę veiklą, susijusią su šios rūšies medicinos produktų viešuoju finansavimu.
Viešasis narkotinių vaistų finansavimas, kai bet kas socialiniuose tinkluose gali rasti patarimų, kaip atlikti psichologinius tyrimus siekiant gauti tokios rūšies vaistų, be papildomų priežiūros priemonių lems piktnaudžiavimą kompensuojamaisiais vaistais (narkotikais), nes tai pigesnė galimybė nei pirkimas iš prekiautojo.
5.
Konkrečios pastabos 5.1.
EESRK pritaria išvadai (11), kurią patvirtina reguliarūs ryšiai su EMCDDA ir jo suinteresuotaisiais subjektais, kad vis didėja neatitikimas tarp sudėtingo narkomanijos reiškinio ir dabartinių EMCDDA įgaliojimų nuostatų.
Steigimo reglamentas neatspindi dabartinės narkomanijos reiškinio realybės ir neatitinka užduočių, kurių reikalaujama iš EUDA, kad būtų galima spręsti su narkomanijos reiškiniu susijusias problemas ir patenkinti pagrindinių suinteresuotųjų subjektų lūkesčius.
5.2.
EUDA įgaliojimų peržiūra 5.2.1.
Kaip yra pabrėžęs ankstesnėje savo nuomonėje, EESRK remia pastangas kovojant su neteisėtų narkotikų platinimu ir vartojimu ir yra pasirengęs šiuo tikslu remti bet kokią prevencinę kampaniją ir veiksmus.
Apgailestauja, kad pasiūlyme neatsispindi ankstesnės jo rekomendacijos į EUDA darbą aktyviai įtraukti suinteresuotųjų subjektų pilietinės visuomenės organizacijas.
5.2.2.
EESRK pabrėžia, kad reikia išplėsti EUDA įgaliojimus, suteikiant jai šiuolaikiškesnius, į ateitį orientuotus metodus ir priemones, ir pritaria visoms septynioms naujoms papildomos kompetencijos sritims.
Apgailestauja, kad informacijos teikimas, informuotumo didinimo kampanijos, veiksmai, kuriais siekiama spręsti priklausomybės problemą, ir prevencinės priemonės nebuvo aiškiau suformuluotos ir kad į pasiūlymą neįtrauktas pilietinės visuomenės organizacijų dalyvavimas, kuris galėtų teikti pridėtinę vertę ir sukurti sinergiją.
5.2.3.
Taip pat reikėtų išplėsti EUDA kompetenciją, kuria ji dalijasi su EMA dėl gydytojų skiriamų vaistų, visų pirma siekiant rengti mokymus gydytojams, skiriantiems tam tikros kategorijos vaistus, kurie pagal ES teisę priskiriami neteisėtiems narkotikams.
5.2.4.
(11)
EESRK siūlo papildyti kiekvieną iš septynių konkrečių tikslų šiais elementais:
2018–2019 m. Europos Komisijos vertinimas pagal Komisijos tarnybų darbinio dokumento poveikio vertinimą.